Пожарский Борис Иванович

Пожарский Борис Иванович (1 ғинуар 1936 йыл, СССР — 21 июль 2021 йыл, Пермь, Рәсәй Федерацияһы) — Пермь өлкә профсоюздар советы рәйесе (1985—2007), СССР-ҙың халыҡ депутаты (1989—1991)Биография Пожарский Борис Иванович.

 Биографияһы 
1936 йылдың 1 ғинуарында тыуған.

1958 йылда Урал политехник институтын тамамлай. Пожарский 1958 йылдан 1979 йылға тиклем Яков Свердлов исемендәге Пермь моторҙар эшләү берекмәһендә эшләй, унда цех начальнигы, авиация производствоһы начальнигы, производствоны әҙерләү буйынса баш инженер урынбаҫары була.

1979 йылда Пермь моторҙар эшләү заводының партия комитеты секретары итеп һайлана, 1985 йылға тиклем ошо вазифала эшләй. 1982—1990 йылдарҙа Пожарский бер нисә тапҡыр Пермь өлкә Советы депутаты һәм КПСС-тың өлкә комитеты бюроһы ағзаһы була.

1989 йылдың 26 мартында Борис Пожарский СССР-ҙың халыҡ депутаты итеп һайлана. Үҙен парламент идара итеү формаһы яҡлы булараҡ белдерә. Шул уҡ ваҡытта СССР Конституцияһының совет йәмғиәтендә КПСС-тың төп ролен нығытҡан 6-сы статьяһын ғәмәлдән сығарыуға ҡаршы була һәм СССР-ҙың халыҡ депутаттары съездарында һәр саҡ быға йүнәлтелгән сараларға ҡаршы тауыш бирә. 1991 йылдың 19 авгусында Ғәҙәттән тыш хәлдәр буйынса дәүләт комитетының СССР-ҙа түңкәрелеш яһарға маташыуына ҡаршы протест йөҙөнән КПСС-тан отставкаға китә. Шулай булыуға ҡарамаҫтан, ул ГКЧП программаһының күп кенә положениелары менән уртаҡлаша, Ғәҙәттән тыш хәлдәр буйынса дәүләт комитеты етәкселәре был положениеларҙы СССР-ҙың халыҡ депутаттары конгресы аша эш итеп тормошҡа ашыра ала, тип белдерәhttp://viperson.ru/people/pozharskiy-boris-ivanovich.

1985 йылдан 2007 йылға тиклем Борис Пожарский Пермь өлкә профсоюздар советы рәйесе булып эшләй.

Өйләнгән, ике балаһы бар. 2021 йылдың 21 июлендә Пермдә вафат булаhttps://permsovprof.ru/novosti-i-publikacii/ushel-iz-zhizni-boris-pozharskij.html .

 Маҡтаулы исемдәре һәм бүләктәре 
 Октябрь Революцияһы ордены
 Хеҙмәт Ҡыҙыл Байраҡ ордены (ике тапҡыр)
 СССР Дәүләт премияһы
 Миҙалдар

 Иҫкәрмә 

 Һылтанмалар 
 Ушел из жизни бывший председатель крайсофпрофа
 На 86-м году жизни скончался бывший председатель областного совета профсоюзов Борис Пожарский
 Бывший председатель Пермского крайсовпрофа ушел из жизни

Категория:КПСС-тың XXVII съезы делегаттары
Категория:СССР халыҡ депутаттары
Категория:КПСС ағзалары
Категория:СССР инженерҙары
Категория:Урал дәүләт техник университетын тамамлаусылар
Категория:СССР Дәүләт премияһы лауреаттары
Категория:Хеҙмәт Ҡыҙыл Байраҡ ордены кавалерҙары
Категория:Октябрь Революцияһы ордены кавалерҙары
Категория:Пермдә вафат булғандар
Категория:Алфавит буйынса шәхестәр
Категория:Википедия:Һуңғы бер йылда вафат булған шәхестәр
Категория:2021 йылда вафат булғандар
Категория:21 июлдә вафат булғандар
Категория:1936 йылда тыуғандар
Категория:1 ғинуарҙа тыуғандар